Екатерина Ненчева
Грей тъжно бледната луна…

chitanka.info

Грей тъжно бледната луна.

Смразени клюмнали листа

под раннта слана…

Веч стине и мечта —

в гръд ледена мъртвей.

… Как тъжно ми се пей!

Угасват над небе звезди,

трепти едва — загасва плам

в изстинали гърди.

И тихичко едвам

една сълза се лей —

как тъжно ми се пей!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.